Der var masser af champagne-sprøjt, da Frederikshavn Fox søndag sikrede sig en plads i kvindernes bedste håndboldrække. Og sejren er noget de kan lide i Frederikshavn. - Den betyder meget, for der kommer endnu mere fokus på os og det betyder, at vi bliver forstærket rent spillermæssigt, siger direktør i Frederikshavn Fox, John Christensen. Frederikshavn Fox har tidligere spillet i kvindernes håndboldliga, men i de seneste år har de fristet en tilværelse i 1. division. Selv mener klubben dog, at der er god plads til endnu et nordjysk hold i ligaen - Nordjylland er et håndboldland og der er god basis for endnu et nordjyske hold i ligaen på den her side af fjorden, siger John Christensen til TV2/NORD.

Opsummering:
Søndag sikrede 1. divisionsholdet Frederikshavn Fox sig oprykning til kvindernes Håndboldligaen. Oprykningen får stor betydning for den nordjyske klub